บริษัท Tesla มีมูลค่า 1 Trillion เป็นครั้งแรก Elon Musk รวยขึ้น 8 แสนล้านในวันเดียว
เมื่อไม่กี่ชั่วโมงทีผ่านมา หุ้นของบริษัท Tesla ได้ปรับตัวเพิ่ม 12%  จนทำให้มูลค่าบริษัท ทะลุ 1 ล้านล้าดอลลาร์สหรัฐ หรือ 33 ล้านล้านบาท
26 ต.ค. 2564

บริษัท Tesla มีมูลค่า 1 Trillion เป็นครั้งแรก Elon Musk รวยขึ้น 8 แสนล้านในวันเดียว /โดย ลงทุนแมน
เมื่อไม่กี่ชั่วโมงทีผ่านมา หุ้นของบริษัท Tesla ได้ปรับตัวเพิ่ม 12% 
จนทำให้มูลค่าบริษัท ทะลุ 1 ล้านล้านดอลลาร์สหรัฐ หรือ 33 ล้านล้านบาท
สาเหตุสำคัญมาจากข่าวของ Hertz บริษัทเช่ารถยนต์ ได้ประกาศว่าจะทำการออร์เดอร์รถยนต์ของ Tesla กว่า 100,000 คัน ซึ่งคาดว่าจะแล้วเสร็จภายในปี 2022 หรือปีหน้าที่จะถึงนี้
โดย CEO ของ Hertz ได้ระบุว่ารถยนต์ไฟฟ้ากำลังกลายมาเป็นกระแสและเราจะมุ่งเข้าสู่
การเป็นผู้ให้บริการเช่ารถยนต์ไฟฟ้า ที่ใหญ่สุดในประเทศสหรัฐอเมริกา
ซึ่งยอดออร์เดอร์ 100,000 คันสำหรับ Tesla ก็นับว่าสูง เมื่อเทียบกับการส่งมอบรถยนต์
ทั้งปี 2020 ทำได้ 499,000 คันและในช่วง 9 เดือนแรกของปีนี้ ทำได้ 627,350 คัน
และถ้าบริษัทเช่ารถยนต์รายอื่น ๆ หันมาทำตาม Hertz ก็น่าจะเปลี่ยนอุตสาหกรรมการเช่ารถยนต์ที่จะมีรถยนต์ไฟฟ้าเข้ามามีส่วนร่วมมากขึ้นในอนาคต
จึงทำให้หลังข่าวของ Hertz ออกมาไม่นาน หุ้นของ Tesla ก็ได้พุ่งขึ้นจนดันมูลค่าบริษัท เป็น 1 ล้านล้าดอลลาร์สหรัฐ ซึ่ง ณ มูลค่าตรงนี้ เมื่อเรานำไปเทียบกับกำไร 4 ไตรมาสล่าสุด 
เท่ากับว่าเรากำลังซื้อขายหุ้น Tesla กันที่ PE 333 เท่า เลยทีเดียว
โดย Tesla เป็นบริษัทที่ 6 ที่มีมูลค่าบริษัทก้าวผ่าน 1 ล้านล้านดอลลาร์สหรัฐ
แล้วอีก 5 บริษัท มีบริษัทอะไรบ้าง ที่มีมูลค่าเกินกว่า 1 ล้านล้าoดอลลาร์สหรัฐ ?
Apple 2.5 ล้านล้านดอลลาร์สหรัฐ หรือ 81 ล้านล้านบาท
Microsoft 2.3 ล้านล้านดอลลาร์สหรัฐ หรือ 76 ล้านล้านบาท
Saudi Aramco 2.0 ล้านล้านดอลลาร์สหรัฐ หรือ 66 ล้านล้านบาท 
Alphabet (Google) 1.8 ล้านล้านดอลลาร์สหรัฐ หรือ 61 ล้านล้านบาท
Amazon 1.7 ล้านล้านดอลลาร์สหรัฐ หรือ 55 ล้านล้านบาท
และข้อมูลที่น่าสนใจ คือ บริษัทรถยนต์อันดับ 2 ถึงอันดับ 10 คือ Toyota, Volkswagen, BYD, Daimler, General Motors, Great Wall Motors, NIO, BMW และ Ford
มูลค่าบริษัทของ Tesla เพียงบริษัทเดียวมี มากกว่ามูลค่าบริษัทรถยนต์อันดับที่ 2 ถึง 10 รวมกันทั้งหมด
จากมูลค่าบริษัทที่พุ่งขึ้น ก็ได้ทำให้เจ้าของบริษัทอย่าง Elon Musk มีทรัพย์สิน 8.4 ล้านล้านบาท
หรือเพิ่มขึ้นมากถึง 8.5 แสนล้านบาท ภายในวันเดียว ใกล้เคียงกับทรัพย์สินของมหาเศรษฐีอันดับ 1 ในหลาย ๆ ประเทศที่เขาหามาทั้งชีวิต..
References
-
-
-